Downloaded from YTS.MX
Official YIFY movies site: YTS.MX
SNIMANJE
Zdravo. Ja sam Rosa.
Kao što znate, zovem iz zatvora.
Voljela bih da se ovim putem sazna tko sam ja zapravo,
da nisam osoba kakvu su mediji stvorili.
Naravno, bit će veoma teško
objasniti tko sam, omogućiti da me upoznate.
Na primjer, sve što sam prošla.
Sav taj… ne znam kako bih to nazvala.
Taj linč prema meni prije, tijekom i nakon suđenja,
koji traje i sad, nakon šest godina.
Da se to događa muškarcu, a ne ženi,
ne bi razmišljali o tome je li bio u vezi s osobom X ili Y.
I možda bi pokušali pronaći dokaze koje treba tražiti.
Trebali bi tražiti dokaze o tome što se dogodilo Pedru
i kako se to dogodilo.
OVO JE PRVI INTERVJU NA KOJI JE ROSA PERAL PRISTALA
OTKAKO JE OSUĐENA NA 25 GODINA ZATVORA
Idemo!
Pozdravite, snimam vas!
OVO JE SNIMIO PEDRO RODRÍGUEZ
DVA MJESECA PRIJE UBOJSTVA
Sjećam se da smo te godine išle na skijanje.
Išle smo s Pedrom.
Sjećam se da se mlađa kći držala mene.
Govorila je "Ja ću s mamom".
A starija je govorila "Ja idem s Pedrom."
Pomislila sam da je to ono što sam tražila.
Zdravo!
Ljepotice.
SNIMKE ROSE PERAL
Za zločin unutar policije Barcelone
porota je donijela pravorijek.
Proglasili su optuženike, Rosu Peral i Alberta Lópeza,
krivima za teško ubojstvo.
Sve je počelo 2017.
kad su Rosa i Albert, policajci i ljubavnici,
planirali ubiti Pedra Rodrígueza, svog kolegu
i tadašnjeg Rosinog dečka.
Sve je počelo kad je žrtva saznala za nevjeru
i postala prepreka.
Tada su Rosa i Albert smislili plan da ga liše života.
U presudi stoji da su ga drogirali i ubili,
odnijeli u prtljažnik automobila
i zapalili ga pokraj akumulacijskog jezera.
Dvoje službenika policije Barcelone
uhićenih zbog ubojstva kolege…
…međusobno se optužuju.
Priznali su sudjelovanje u zločinu, ali samo kao pomagači.
Postoje tri teorije.
Obrana gđe Rose tvrdi da je g. Albert počinitelj.
Obrana g. Alberta tvrdi da je počinitelj gđa Rosa.
A tužiteljstvo tvrdi da su supočinitelji.
Rosina priča pada u vodu
kad vidiš njezine postupke nakon zločina.
Kaže da se neizmjerno bojala Alberta
pa nije otišla na policiju.
Ali ona je policajka.
Rosa Peral nije svetica, ali uvjeravam vas da nije ubojica.
Za nju je očijukanje, osvajanje i posjedovanje
bilo dio životnog ciklusa.
Stalno je nekoga zavodila.
Gospodin Pedro htio je prekinuti tu vezu,
a druga strana, gđa Rosa Peral,
nije pristala te je isplanirala njegovo ubojstvo.
Ne znam je li to učinila.
Ja sam samo novinar.
Ali znam da Rosa Peral nije imala pravedno suđenje.
Potvrđujete li sve što ste upravo rekli?
Ili želite priznati
da je ovaj zločin bio izopačeni dokaz ljubavi
koji bi vas i Alberta zauvijek ujedinio?
Ništa nisam planirala s Albertom i nisam ubila Pedra.
Apsolutno potvrđujem sve što sam rekla.
2. SVIBNJA 2017.
DAN NAKON UBOJSTVA
Jedna od stvari koje su me mučile od početka
i koje sam vrtio po glavi,
bila je da nije u redu.
Nije bilo pravedno,
da su počinitelji ovog zločina
spalili tijelo i uništili dokaze o načinu ubojstva,
i da im to ide u prilog optužbi za ubojstvo, a ne za teško ubojstvo.
Budući da ne mogu izravno dokazati kako su ga ubili,
ne mogu dokazati ni umišljaj, pa je ovo obično ubojstvo.
To me, kao tužitelja, izluđivalo.
Smatrali su da je kazna za ubojstvo blaga,
a da je zločin težak,
i da ih moraju osuditi za teško ubojstvo
kako bi dobili strožu kaznu.
Polazeći od toga
počeli su graditi slučaj,
i s namjerom da ih optuže za teško ubojstvo,
tražiti dokaze,
ali to nisu dokazi, nego nagađanja i puka sumnja.
Nemamo otiske, nemamo oružje.
Na tijelu žrtve nema tragova.
S obzirom na sve to, što ćemo učiniti?
Moramo gledati širu sliku
i pokušati pronaći sekundarne elemente koji će nas dovesti do zaključka.
Budući da su sekundarni, moraju biti sadržajniji.
Ja to zamišljam kao mrvice kruha koje ostavljaš za sobom
ili stazu od žute cigle.
Taj put vodi samo u jednom smjeru,
do krivnje optuženih.
SNIMANJE
U subotu sam otišla u policijsku postaju
i kazala da ću reći sve što znam kako bih završila s tim.
Prvo sam se šokirala dok sam govorila, a oni su rekli:
"Odvest ćemo te u ćeliju". Rekla sam: "Ovo je pogreška.
Došla sam vam reći što znam.
Šutjela sam, ali sad želim reći što znam."
Govorila sam: Nije moguće da mi se ovo događa."
Brinula sam se za kćeri.
Kako da im kažem da nećemo spavati zajedno?
Odveli su me u zatvor, ne sjećam se tog trenutka.
Četiri dana nisam jela, tuširala se,
nisam ni s kim razgovarala,
nisam znala što se vani događa,
bila sam u tamnici čitava četiri dana.
Onda su me odveli u neku vrstu podruma,
zvali su ga prostorom za kažnjavanje.
Ondje su kažnjavali žene.
To nije bila ćelija za nove zatvorenice.
Nisu znali što bi sa mnom.
Nisam znala da sam u medijima.
Nisam vidjela novine ni gledala televiziju.
Htjela sam se udaljiti od svega.
Imamo ekskluzivnu vijest kolege Miquela Vallsa.
Govori o takozvanoj crnoj udovici gradske policije.
Rosu je opisao kao nevjernu, lažljivu, hladnu manipulatoricu.
Dečko joj nije prvo truplo u životu.
Bez obzira na pretpostavku nevinosti,
ovo je opasna osoba.
Španjolska crna kronika puna je medijski eksponiranih slučajeva.
Ovo je jedan od njih.
Mlada, zgodna žena,
promiskuitetna u kršćanskom smislu,
k tome policajka,
optužena je da je ubila svog dečka.
Volimo zločine iz strasti.
Postojale su sve sočne okolnosti
da se nemilosrdno bacimo na taj slučaj.
Situacija Rose Peral postaje sve složenija.
Htjela je unajmiti plaćenog ubojicu
da ubije oca njezinih kćeri.
Rosa je otrovala svog dečka Pedra prije nego što ga je ubila.
Strašna je manipulatorica.
Ona je šarmantna osoba, vrlo zavodljiva.
Tijekom razdoblja kojim se bavi istraga,
koliko je istodobnih veza imala?
Vjeruje se da je imala tri ili četiri paralelne veze.
Nakon što je njezin partner nestao,
nije ga tražila, što bi bilo normalno.
Zašto je to prijavila tek nakon 15 dana?
Ne djeluje ugroženo.
Otpočetka je glavna osumnjičenica.
Sve upućuje na to da je ona ubojica.
Prvi zaključci:
planirani zločin
u kojemu je ona organizatorica, mozak operacije.
Čula sam nečuvene stvari na televiziji.
Čula sam stvari
za koje ne mogu vjerovati da su ih izgovorili.
Čudi me što govore o pravu na informacije.
Koje informacije? Kakve bi to informacije bile?
Prije početka suđenja
već su me poznavali.
Znali su mi ime, kako izgledam.
Znali su za slučaj onako kako je ispričan.
Naravno da je bilo veoma teško
obrisati te informacije iz glave
prije čitanja dokaza i svega ostalog.
Veoma teško.
Počinje suđenje uz porotu broj 25/2019
za navodni zločin teškog ubojstva
protiv Alberta Lópeza Ferrera i Rose Maríje Peral Viñuela.
Ovo je bilo najistaknutije suđenje posljednjih godina.
Ne samo da smo mogli vidjeti Alberta i Rosu na optuženičkoj klupi,
nego smo čuli što govore, kako se brane.
Prvog dana sam pomislio da neću izdržati šest tjedana suđenja.
Zato što…
Mora biti tako, to je velika odgovornost.
Tužitelj potpisuje optužnicu
u kojoj traži 25 godina zatvora,
mora to shvatiti ozbiljno.
"Upropastit" će život jednom građaninu.
Suđenja pred porotom uvijek nose određenu napetost.
Povrh svega, vrlo važan čimbenik,
jest to što imate devetero ljudi,
devetero pomalo uplašenih građana,
a još više u slučaju koji je imao veliku medijsku pokrivenost.
Gledaju te kao da pitaju "Što ja radim ovdje?"
Htjela bih s vama podijeliti
jedno od pitanja koje mi Rosa često postavlja.
"Sudi li mi se zbog toga što sam spavala s muškarcima,
ili da se sazna jesam li ubila Pedra?"
Htjela sam naglasiti važnost
jedne teme karakteristične za ovo suđenje,
a to je razlučiti grijeh od zločina.
I sama odvjetnica, jer nije bilo drugog načina,
znala je da u svakom zločinu koji proizlazi iz osjećaja
moramo zaviriti u privatne živote.
Za mene je to dobar slogan obrane,
zvučan je, ali…
Ništa više od toga.
Gospođo Rosa, drugi niz pitanja
vezanih uz vaš odnos s g. Rubénom, g. Albertom i g. Pedrom.
Dobro? Da vidimo.
Kad ste započeli vezu s g. Rubénom?
2000. godine.
- 2000.? - Da, 2000.
- Kad ste se vjenčali? - 2013. godine.
- Kad ste dobili kćeri? - 2010. i 2012. godine.
Dok ste bili s g. Rubénom, jeste li započeli vezu s g. Albertom?
Moj odnos s Rubénom
bio je prilično toksičan.
Upoznala sam Rubéna sa 16 godina,
radio je u klubu.
Tražila sam neke pjesme.
Nije ih pustio.
Kad sam htjela otići,
došao me pitati možemo li se opet vidjeti,
možemo li izaći.
I tako smo počeli hodati.
Dolazio je u moju školu da me vidi.
Nekad bi došao po mene jer je imao vozačku.
Odvezao bi me kući.
Vikendom bismo se provozali ili otišli u kino.
Bila sam veoma zaljubljena, mislila sam da je ljubav mog života.
S vremenom se to promijenilo.
Dobili smo djevojčice i nakon toga se dodatno udaljili.
Naš je odnos bio posve narušen.
Da, počela sam raditi s Albertom,
zajedno smo bili 12 sati u ophodnji,
dan za danom, i rodila se privlačnost,
zbližili smo se.
- Jeste li imali seksualne odnose? - Imali smo ljubavnu vezu.
Što to znači?
U Albertu sam našla nekoga tko me sluša,
osjećala sam da je prisutan.
S vremenom je to postalo nešto više. Iako to nisam htjela nastaviti,
ali dok je trajalo mislila sam:
"Zasad smo prijatelji s povlasticama",
kako god da se to zvalo.
On je imao svoja očekivanja, koja ja nisam imala.
Nije želio obitelj,
nije htio imati djecu,
a meni su kćeri bile na prvome mjestu.
Ako on to nije želio prihvatiti,
ta veza nije vodila nikamo.
I tako smo išli na vožnje motorima
i tada se pojavio Pedro.
Bio je kolega s posla.
Počeli smo se sastajati i voziti motorima,
privlačnost je rasla.
Možda je bilo sličnosti.
U smislu da…
na primjer, ljudi katkad kažu,
"Jesi li primijetio da su slični?"
Kao ono s Pedrom na Rabassadi.
Ja sam objavio taj članak.
Otišao sam na benzinsku na cesti Rabassada.
Onamo motoristi odlaze voziti po zavojima.
Pokazali su mi snimke
motorista kako ne želi stati dok ga zaustavlja policajac,
Pedro Rodríguez.
Zatim vidimo Pedra kako skače na motor
i kreće za njim.
Srušio je motorista s motora
i podigao šaku.
Kad ga je htio udariti, pustio ga je.
Jedan Pedrov kolega neslužbeno je rekao
da je u zadnje vrijeme Pedro bio…
Da ga je Rosa izludila.
U to vrijeme trebao je odlučiti hoće li ostaviti ženu,
ostaviti sve, i preseliti se k Rosi.
Siguran sam da se to pretvorilo u bure baruta
koje je tada eksplodiralo,
jer se nije mogao nositi s tim osjećajima.
Pedro nije bio takav.
Unatoč događaju na Rabassadi,
nisam ga smatrala nasilnim.
Pomagao mi je, uvijek je bio obziran.
Vodila sam sud zbog osvetničke pornografije.
Rekla sam mu: "Želim zaboraviti taj događaj."
Pedro je rekao da uzmem odvjetnika, da ne odustajem.
To se događalo 2008. godine.
Dvadesettrogodišnja Rosa tek je počela raditi u postaji.
Uskoro je započela vezu s nižim inspektorom Óscarom,
iza leđa svom dečku Rubénu.
Rosa je navodno htjela prekinuti vezu s Óscarom,
ali on to nije dobro primio
i odlučio je poslati sliku njihovog seksualnog odnosa
koju su snimili.
Ušao je u Rosin e-mail
i poslao fotografiju svim njezinim kontaktima.
28. VELJAČE 2008. ŠALJE: ROSA PERAL
PRIMATELJ: SVI KONTAKTI PREDMET: VIDI PRILOG
JA SAM ROSA. NAKON ŠKOLOVANJA
NEDOSTAJALO MI JE PUŠENJE KITA POLICAJCIMA.
SAD RADIM U POLICIJI I PUŠILA SAM JEDNOM ŠEFU
I NEKOLICINI POLICAJACA.
ŠEVIM SE BEZ KONDOMA, VIŠE UŽIVANJA ZA SVE.
MOJ BROJ…
Imao je neospornu potporu čelnika postaje.
Vjerovali su da je Rosa sama poslala taj e-mail.
Kad sam prijavila osvetničku pornografiju,
odmah su me zvali iz policijske uprave,
čak i s viših instanci,
govorili da povučem prijavu, da mu ne uništim život.
Ja njemu? A on je poslao fotografiju.
„Nije to ništa", govorili su. "Bilo pa prošlo."
„Da, ali fotografija još kruži.”
GRAD PRAVDE
Suđenje je obnovljeno dok je Rosa bila u pritvoru
zbog Pedrova ubojstva.
Na tom suđenju više nije bila žrtva,
nego žena optužena za ubojstvo.
Njezina riječ nije ništa značila.
Istraga nije bila dobra. Mogli su prikupiti više dokaza,
jer je ona snimila optuženika kako priznaje što je učinio.
Želiš da povučem prijavu,
ali i dalje ne želiš reći tko je to poslao.
- Dobro, ja sam poslao taj e-mail. - Ti si ga poslao?
Da, ja sam poslao taj e-mail.
Suđenjem nije ništa postignuto.
Niži inspektor je oslobođen jer nisu mogli dokazati
da je on poslao eksplicitnu fotografiju.
Je li Rosa bila sposobna
poslati fotografiju svim kontaktima?
Ne znam. Ali bila je sposobna ubiti Pedra.
1. SVIBNJA 2017. 21.37 H
Kad ste se vratili kući,
što ste radili?
Kad smo se vratili, odvela sam kćeri na spavanje
i otišli smo dolje uzeti odjeću za pranje.
Bilo je i odjeće koju je trebalo složiti.
Što je još bilo? Što ste još radili?
Albert mi je stalno slao poruke i govorio da želi doći,
da želi razgovarati.
Kad je Albert stigao,
dok mi je još slao poruke,
tada sam otvorila ova vrata.
Kad sam izašla, vidjela sam da preskače ogradu.
Prišao mi je.
Nosio je bandanu, rukavice i ruksak iz kojeg je virila drška.
Nije normalno doći sa sjekirom i pokazati pištolj ispod majice.
Nije ga izvadio i prislonio mi ga uz glavu,
ali imao je pištolj.
Meni je to bilo kao da mi ga je prislonio uz glavu.
Rekao je: "Daj mi mobitel".
Dala sam mu ga, zapravo bacila na tlo, i otrčala na kat.
Na katu sam zaključala vrata. Čula sam mnoštvo udaraca.
Rosa, jesu li to bili ovakvi udarci?
Ne tako glasni.
Otišla sam do djevojčica
da vidim jesu li dobro, da se nisu probudile od buke.
Kad sam vidjela da spavaju, došla sam u blagovaonicu i sjela.
Bila sam živčana, otišla sam u kuhinju popiti vode.
Hodala sam amo-tamo.
Pomislila sam, "Kako ću ga spriječiti da dođe po mene?
Ne mogu ga izbjeći. Što ću?
Da skočim kroz prozor sa kćerima?"
Dobro. Kad ste otključali vrata?
Kad je rekao da siđem ili će doći po mene.
Sišla sam. Rekao je da počistim. Pitala sam: "Što da počistim?"
Rekao je: "Ovdje".
"Ovdje?", upitala sam. "Čime? Vodom, izbjeljivačem?
Što trebam očistiti?"
Počela sam čistiti, osvrćući se da vidim gdje je Pedro,
pokušavajući shvatiti kakve sam to udarce čula.
Ali nisam ništa pronašla.
Ni mrlje, ni Pedra, ništa.
Tvrdila je da se užasno boji Alberta
i zato nije reagirala, nije znala kako.
Govorila je: "Da nisam policajka,
nitko se ne bi zgražao nad mojim ponašanjem".
Ali bila si policajka.
Mogla je nazvati prijatelja
i reći što se dogodilo.
Došli bi joj pomoći.
Ali nije to učinila.
Teorija o nepodnošljivom strahu kosila se s činjenicom
da je takvo ponašanje trajalo danima,
i da je Rosa živjela odvojeno od Alberta.
Zato je, naravno, bilo teško, bar meni,
bilo je veoma teško
opravdati činjenicu da danima nije prijavila Alberta.
Imala je osiguranje u kući, mogla je razgovarati s ljudima.
I nije nikome ništa rekla.
Veoma je teško jer uzrok tog straha
treba uvijek biti prisutan.
Morate se naći u mojoj situaciji.
Ako niste, vjerojatno je teško razumjeti.
Netko tko je bio u takvom strahu,
kad ti netko prijeti,
kad ti govori…
kad se osjećaš prisiljeno,
jasno da ćeš se iracionalno ponašati.
Sad znam da sam donijela krivu odluku.
Zbog toga mi ljudi nisu vjerovali.
Ili su sumnjali u mene i pitali se zašto sam se tako ponašala.
"Zašto mu se nije suprotstavila?”
"Zašto nije otišla na policiju?"
Imala sam posla s policijom, da se tako izrazim,
što je tijekom godina dovelo do nepovjerenja.
Poput onog s osvetničkom pornografijom.
To me iskustvo navelo da pomislim:
"Mogu li im doista ovo ispričati,
kad mi nisu pomogli ni u manje važnim trenutcima?"
Kako je lijepa moja djevojčica Kako je lijepa dok spava
Poput maka u zelenim poljima žita
Kako je lijepa moja djevojčica
Kako je lijepa dok spava
Poput maka
U zelenim poljima žita
23. TRAVNJA 2023., KUĆA ROSE PERAL
Prošlo je gotovo šest godina otkako je Rosa u zatvoru.
Nije izgubila razum, ništa nije izgubila.
I dalje tvrdi da je nevina, da je govorila istinu.
Sretna je što ima očevu potporu.
Svaki mjesec joj dovodim djevojčice,
svaki put živne zbog toga.
Otac mi pomaže koliko može i trudim se da ga previše ne gnjavim.
Ali često je to neizbježno, to je normalno.
Prošlo je šest godina.
Pomaže mi, ponajviše s kćerima.
I majka mi je pomagala.
Sad je ne spominjem jer je više nema.
Ali da nije njih, ne bih mogla viđati kćeri.
Komplicirano je.
Komplicirano je svaki put kad dođu.
Kao da sam neka neznanka
i moram iskoristiti to vrijeme
i pokušati učiniti nemoguće da se one zabave.
Želim da odu sa željom da opet dođu.
Stalno se bojim da se neće htjeti vratiti
ili da će ih neprijateljska okolina odvratiti od toga.
Ta dječica dolaze u zatvor i kažu im da skinu satove.
"Morate to skinuti".
Možda jednog dana jedna od njih ponese bombon
i kaže: "Želim mami dati jedan,
želim da ga kuša".
Znale su mi reći: "Jela sam odlične bombone, donijet ću ti".
Jednom ga je donijela i rekli su joj
da ga mora baciti u smeće.
Danas počinju iskazi svjedoka.
Danas počinju saslušanja
više od 50 svjedoka koji će dati iskaze u sljedećim tjednima.
Mnogi svjedoci na ovom suđenju
definiraju Rosu kao ženu
s brojnim kompleksnim vezama
s raznim muškarcima.
Zaključeno je da boluje,
ne znam koji je točan izraz, od antimonogamne patologije.
Ne može biti samo s jednom osobom,
ali nije jasno je li to promiskuitetno ponašanje,
ponašanje na koje bi imala pravo.
Rosin lik bio je vrlo privlačan,
to su mi priznali i neki novinari,
jer se priča o borbi dvojice muškaraca nije prodavala
i nije bila originalna.
Priča o crnoj udovici
dobro se prodavala i privukla je veliku publiku.
Gotovo svaki tjedan čuješ za nekog ljubavnika.
Za one stvarne i one koje su joj pripisali da zapapre priču.
Sigurno je bilo i toga.
Nije da su mediji htjeli razotkriti njezine afere,
nego su osobe upletene u zločin
bile s njom u ljubavnoj vezi.
Moje kolegice i kolege, koje poštujem i cijenim,
u ovom slučaju nisu radili pošteno i pravedno.
I sam sam tako postupao.
Sjećam se da sam na samom početku objavio članak
koji sam nedavno opet pročitao i posramio se.
Napisao sam da je Rosa Peral striptizeta.
Nikad to nije bila.
Nikad nije bila plesačica u klubu,
u toplesu, ni bilo što od onoga što su govorili.
Stvorili su lik. Budući da nema dokaza protiv mene,
svi dokazi su protiv njega.
Jedini način da me optuže, da me stave u isti koš,
bio je da me opišu kao crnu udovicu.
Tako su me pokušali oslikati i tijekom suđenja.
Sve svjedoke pitali su jesu li spavali sa mnom,
i muškarce i žene.
Jeste li bili u ljubavnom odnosu s gđom Rosom?
Nisam.
Tvrdite da ste samo jednom imali odnos.
Samo jednom.
Jeste li znali je li ona tada bila u braku?
- Nisam. - Jeste li imali ljubavnu vezu?
U kojem smislu?
- Jeste li bili zaljubljeni u nju? - Nisam.
Je li gđa Rosa u to vrijeme bila u ljubavnoj vezi?
Nije.
Jeste li znali da je nakon toga započela vezu s g. Pedrom?
Da.
Jeste li poznavali ljubavnu situaciju gđe Rose?
S kim je bila, tko joj je bio partner?
U to doba partner joj je bio Pedro.
Jesu li gđa Tania i gđa Rosa bile u vezi?
U ljubavnoj vezi?
- Ne. - Ne.
Nismo lezbijke.
To joj pripisuje značajke fatalne žene,
seksualne, zlokobne žene.
To je stvorilo ozračje pogodno za jednu stranu u suđenju.
- Manuele, moram vas pitati. - Dobro.
Je li točno da ste se vi i gđa Rosa često viđali?
Kako to mislite?
Da ste imali seksualne odnose.
Ne, samo jednom.
Sud nije smio dopustiti da se saznaju te stvari.
Je li bila s nekim ili nije.
Nisu to smjeli dopustiti.
Kad pravosudni organi prisluškuju telefon osumnjičenika,
sve što policija snimi
a nije vezano uz predmet istrage,
ne smije se eksplicitno navesti, ne smije se navoditi.
Oprostite, Isaame, ali moram vas pitati.
Jeste li željeli ljubavnu vezu
s gđom Rosom?
- Nisam. - A gđa Rosa s vama?
- Ne, nisam to primijetio. - Dobro.
Ni tada ni ikada.
Je li se moglo ispričati sve to,
bez isticanja njezinih ljubavnih odnosa?
Jer to je bio ljubavni trokut s hrpom satelita.
Budimo jasni. Kao predstavnika državnog odvjetništva,
ne tiče me se nečiji privatni život.
Potpuno mi je svejedno kako žive.
Ali ako ima elemenata privatnog života
koji nam omogućuju
da shvatimo psihologiju koja dovodi do ubojstva
i elemenata koji rasvjetljavaju motive ubojstva,
onda me se tiče.
Ne da bih ih procjenjivao i osuđivao,
nego da prikažem dokaze o ubojstvu.
Kad kažete: "Samo smo dokazivali
činjenice koje objašnjavaju Rosinu osobnost
i koje će objasniti i zločin",
učvršćujete vezu između grijeha i zločina.
Da biste rekli kako je netko ubio drugu osobu,
ne morate mi pokazati njegovu osobnost,
pokažite mi dokaz da je ubio tu osobu.
Samo detaljnim objašnjavanjem, kao tijekom suđenja,
i kao u izjavama policije,
Rosine emocionalne putanje
i njezina poimanja svojih osobnih i ljubavnih odnosa,
razumije se ovo suđenje.
Inače nema slučaja.
1. SVIBNJA 2017., DAN ZLOČINA
Prvog svibnja
Rosa i Pedro su proveli u krugu obitelji u Pedrovoj kući.
Ondje su bili s Rosinim roditeljima i kćerima.
Prvo su otišli u Calafell na tobogane.
Nagovorili su me da se spustim.
Mislio sam da to nije u skladu s mojim godinama.
Ali nagovorili su me da se spustim s unukama.
Oni su se spustili dva, tri puta.
Pedro s jednom djevojčicom, a Rosa s drugom.
Nakon ručka otišli smo u njegovu kuću.
Poslijepodne su proveli u toj Pedrovoj kući.
Rosin otac i Pedro uređivali su vrt.
Rekla sam ocu i majci:
"Idemo onamo počistiti. Hoćete li pomoći?"
Oni su uvijek rado pristajali.
Uvijek su nam pomagali.
Mama je imala problema s leđima.
Nije joj bilo dobro pa je rekla: "Idemo negdje na ručak
pa ću pričuvati djevojčice dok vas troje čistite."
Naporno smo radili, očistili smo pola dvorišta
i iznijeli sve smeće.
Radili smo vjerojatno do 20 h.
Idiličan obiteljski dan
tijekom kojeg je Rosa snimila puno fotografija,
više nego ikad.
Premda zvuči grubo kad tako kažemo,
mislimo da je mnoge fotografije snimila
kako bi si stvorila alibi.
To je naša teorija.
Tijekom istrage shvatio sam da nemamo izravne dokaze.
Zato je suđenje bilo toliko složeno.
Dokazi su se temeljili na indicijama.
Kolege i ja smo zaključili
da je ključno dokazati kako je postojao plan.
Zašto? Jer ako dokažete da je planirano,
više nije važno tko je izvršio djelo.
12. SIJEČNJA 2017., TRI MJESECA PRIJE ZLOČINA
Da bismo razumjeli
kako se sve odigralo i zašto je Pedro ubijen,
moramo se vratiti u siječanj 2017.
Tada je Albert López došao u kuću Rose Peral,
misleći da su i dalje u vezi,
i vidio da ona živi s Pedrom Rodríguezom.
Je li točno da je Albert saznao,
početkom siječnja 2017., da ste vi i Pedro u vezi,
i zbog toga ste se sukobili s g. Albertom?
Tog dana nije bilo fizičkog obračuna
jer sam rekla Pedru da ostane u kući i ne miješa se.
Poludio sam na ovu osobu zbog onoga što sam zatekao.
Samo sam joj triput opsovao.
Rekao sam joj da se nosi,
lijepo rečeno, sjeo na motocikl i otišao.
29. siječnja 2017. Šalje: A. López, prima: R. Peral
Ti si kurva! Nemaš pojma što mi radiš!
Mrzim te iz dna duše!
Volio sam te i svega bih se odrekao za tebe i curice.
A sad plačem zbog najgore izdaje.
Ne obraćaj mi se nikad više!
Svi znaju što ste ti i ta svinja učinili.
Ne sramim se što sam rogonja, bolji sam od vas.
Gadiš mi se. Plačem od nemoći.
Ali nikad vam to neću oprostiti.
Ako ikad odem iz policije i ne bude mi stalo do života,
stvari će se promijeniti!
Ne odgovaraj, kurvo!
Ove elektroničke poruke poslao sam nakon 77 njezinih poruka.
Tražila je da budemo zajedno, da nije kao što se čini.
A sve je bilo očito.
Nakon što je banuo k meni, vikao i vrijeđao,
umalo da me nije udario, počela sam ga se bojati.
Dobro. Kažete da se bojite. Želim pročitati sljedeći e-mail.
E-mail g. Pedra poslan je u 22.00.05,
a četiri minute kasnije,
nakon što je g. Albert, kojeg se bojite,
prijetio da će ubiti vašeg partnera,
vi mu kažete: "Nisam njegova, niti ću ikad biti.
A 24 minute poslije: Bila sam samo tvoja, i dalje to želim."
Ono što začuđuje,
premda je u skladu sa psihologijom,
a psihologija optuženika nam je ključna,
jest to da gđa Rosa stalno poriče
da je u vezi s g. Pedrom.
Bojala sam mu se reći da sam s Pedrom.
Mislila sam da će razgovarati s Pedrom
i da će doći do nepotrebne svađe.
Da ću mu s vremenom moći reći.
Da će se smiriti strasti.
Da će ga proći opsjednutost mnome.
Kupujete vrijeme riječima: "Bila sam samo tvoja?"
Tako kupujete vrijeme kod g. Alberta?
To želite reći?
Tada sam to tako radila.
Sud nikad ne uzima u obzir i obično negativno prosuđuje
ponašanje žena kakvo je uobičajeno u vezama.
Čemu žene često pribjegavaju
da bi preživjele u vezama?
Izbjegavanju.
Na pitanja tužitelja
"Zašto niste rekli Albertu da ste s Pedrom?
Jeste li već kovali podli plan?"
"Nisam željela probleme.
Nisam htjela objašnjavati Albertu."
To se stalno preispituje.
Ta strategija izbjegavanja sukoba,
bježanja od stvarnosti,
tako tipična za žene u kontroliranim vezama,
preispituje se u ispitivanju.
30. SIJEČNJA 2017.
27. OŽUJKA 2017.
ALBERT LÓPEZ: BUDUĆI DA SI DANAS U POSTAJI,
SVI ČEKAJU DA SE SUSRETNEMO.
TIPIČNI TRAČEVI DA BI TE DODATNO OKALJALI.
Krajem ožujka
Albert ponovno uspostavlja,
ili pokušava obnoviti,
kontakt s Rosom putem Facebooka,
ali rabi drukčiji ton.
ALBERT LÓPEZ: ŠTO KAŽEŠ NA TO,
DA SE PRAVIMO KAO DA NIŠTA NIJE BILO?
ALBERT LÓPEZ: RAZUMIJEM, NE ZANIMA TE.
ZAŠTO ME BLOKIRAŠ NA WHATSAPPU ?
LUZER JE LJUBOMORAN?
NE BUDI ZLOČESTA, LUDICE. ZNAŠ DA SAM DOBAR KAO KRUH.
NEĆU TI VIŠE STVARATI PROBLEME.
VJERUJ MI, NIKAD TI NISAM LAGAO.
Ali u tom trenutku poruke nisu bile prijeteće,
nisu bile ogorčene.
Nije mi se činilo
da su odraz iste situacije kao u siječnju.
Činilo mi se da je jezik prijateljski.
Ne možemo procijeniti
je li Rosa tada željela
obnoviti ljubavnu ili seksualnu vezu s Albertom ili nije.
No primijetili smo promjenu na njoj
koja je počela u travnju kad je dobila prsten.
Tada smo kod nje i kod njega zamijetili veliku promjenu.
Vratimo se na 8. travnja,
dan poznat po prstenu.
Jeste li se dogovorili da se nađete dok ste s prijateljicama?
Nisam htjela da se nađemo
da ne dođe do nesporazuma, što se već događalo,
da stvari budu jasnije.
Tog dana sam mu rekla: "Ne želim se sastati drugom prilikom,
ali upravo sam s prijateljicama,
nismo nasamo da bi me mogao pogrešno shvatiti,
i ako želiš svratiti i pozdraviti me, budući da si na poslu…"
On joj prilazi, u uniformi,
baci joj prsten i kaže: "Možda se predomisliš".
Da razmisli o tome da radimo zajedno.
Rekao sam joj to nekoliko puta
u razgovorima koje ste spomenuli, ali bila je neodlučna.
Pomislio sam da ću je tako uvjeriti.
Pomoću prstena, da zajedno radite?
Za početak. Ako preraste u nešto više, super.
Prsten je bio simbol.
To je značilo: "Spreman sam učiniti sve.
Ovaj put nije kao prije.
Činim to pred tvojim prijateljicama.
Dajem ti prsten, simbol predanosti.
Predanosti koja podrazumijeva obitelj, kćeri."
Ona se poigravala s oba prstena.
Jedan od najšokantnijih trenutaka tijekom suđenja
bio je kad je prijateljica izjavila
da je za vrijeme kave Rosa na obje ruke imala prsten.
Pedrov prsten i Albertov prsten.
Je li donijela odluku?
"Pristat ću i ostaviti Pedra?
Vratit ću prsten Albertu?"
Ne, tada nije.
Nije odlučila i rekla:
"Mislim da je Pedro bolji", takvo što?
Na kraju je odabrala Pedra.
Što je rekla?
Kojim riječima je rekla da bira Pedra?
Doslovno?
Koliko je moguće.
„Bolje se oblači i ševi."
- Nisam vas razumio. - Bolje se oblači i ševi.
To nije istina.
To nije istina. Neprestano su me pitale:
"Što ćeš učiniti?" To je bilo logično pitanje.
Rekla sam: "Ostat ću s Pedrom".
Od početka nije bilo sumnje.
Odavno već nije bilo sumnje.
Da nisam s Pedrom, bila bih sama, ali ne s njim.
Njoj je duhovito doći na suđenje i šaliti se…
Budući da govore o seksu,
o tome što volim.
Nije bilo sumnje. Nikako.
Odluka je bila jasna.
Prvo, jer je prihvatio moje kćeri.
I potrudio se oko našeg odnosa, oko toga da me upozna.
Da upozna njih.
Bio je dobar prema mojim kćerima.
Govorio je: "Ne želim zamijeniti Rubéna,
samo ću biti tvoj partner,
a njima želim biti posebna osoba."
Rekao je: "Neću im biti striko jer ga već imaju,
bit ću im striček.
Želim da znaju da sam posebna osoba koja će ih učiti,
pomagati im i pružati potporu kad god zatrebaju."
U meni je počeo buditi nešto što je bilo uspavano.
Takve smo mi žene… Prekinut će se veza.
Na suđenju se rijetko pojavljuju novi dokazi
prije ili tijekom suđenja.
Ali ovdje se dogodilo nešto zanimljivo.
Na suđenju su se pojavili
svi materijali iz mobitela Rose Peral.
Na tisuće dokumenata.
Pronašli su razgovor od 19. travnja.
Glasovnu poruku Rose Peral poslanu Albertu Lópezu…
…u kojoj ga oslovljava nadimkom.
Kad se sluša sa strane, ta poruka je jeziva.
Ludice, mobitel ti je isključen.
Kupovala sam u Caprabu
i dobila popust za PortAventuru.
Mislila sam, ako to učinimo,
idući vikend možemo otići u PortAventuru
i prenoćiti s djevojčicama. Što kažeš?
Objasnite mi ovu poruku.
Ona nema veze s Albertom.
Ne znam zašto… Kažu da je povezujem s njim.
Često rabim takve riječi da ne izgovaram psovke pred kćerima.
Kažem „ludice", "blento", "šašavko" i slično.
Gđo Rosa, imamo tisuće stranica.
Možete li spomenuti samo jedan,
samo jedan razgovor ili e-mail,
gdje bilo koga osim Alberta nazivate "ludicom"?
To govorim u usmenom razgovoru.
Kad govorim, kažem to da me kćeri ne čuju.
Oboje su u mobitelima imali tisuće razgovora
i stotine poruka na WhatsAppu i e-pošti.
Ako mi dokažeš
da nekog drugog naziva "ludicom",
mogu misliti da je poruka za nekog drugog.
Nije se dokazalo.
Stručnjaci su objasnili,
mogu nam pokazati kako su to napravili,
nekoliko stvari o ovoj snimci.
Prvo, GPS je vaš mobitel 19. travnja
locirao u trgovini Caprabo.
A vi kažete "Kupovala sam u Caprabu."
Drugo, da ste u 15.24 h,
netom prije, dvaput zvali g. Alberta.
Ne g. Manuela, g. Alberta.
Odmah nakon ove glasovne poruke,
prva osoba s kojom ste razgovarali bio je g. Albert.
Ta snimka bila je u Rosinom mobitelu,
ali nije bila dio razgovora.
To je bio zaseban audiozapis u mobitelu
i nije imao "metapodatke", kako to stručnjaci zovu,
iz kojih možemo iščitati datum, vrijeme, mjesto i ostalo.
Imao je samo datum posljednje promjene.
Obrana je tvrdila
da to može biti poruka otprije tri godine,
ali slučajno je 19. travnja
u vrijeme na poruci,
ona geolocirana pokraj trgovine Caprabo.
Kupujete li često u Caprabu?
Ne svakodnevno, ali veoma često
jer ima jedan blizu škole mojih kćeri
i ondje kupujem na putu do škole
ili na povratku.
Odvjetnici obrane znaju
da audiosnimka
sama po sebi nema vrijednost,
ali gledano u kontekstu, unutar strategije tužiteljstva,
od velike je vrijednosti.
Stoga, logično,
pokušavaju dokazati da to nije snimljeno tog dana.
Da zaključimo ovu temu,
što znači „ako to učinimo”?
Ne znam na što sam tada mislila.
Uza sve planove koje smo imali s Manuom,
vjerojatno smo planirali izlet motociklima
Što je "to"?
Tužiteljstvu je to jasno značilo "ubiti Pedra".
Ovo ima veliku vrijednost.
Zašto je to vrijedno?
O tome sam neumorno raspravljao s kolegama.
Analizirao sam svaku riječ.
Vrijedno je jer ona kaže „nakon što to učinimo",
u prvom licu množine.
Ali ako si ubila Pedra,
zar ćeš idući vikend ići u PortAventuru?
Morat ćeš malo glumiti, zar ne?
Ideš u PortAventuru s ljubavnikom i suučesnikom u zločinu?
Meni je to potpuno nelogično. Zar ne?
Morala bi stvarno biti psihopat.
To nije navedeno ni u jednom njezinom psihološkom izvješću.
To bi doista bilo potpuno hladnokrvno.
Ali ne znamo što je "to". "To" može biti bilo što.
Može biti roštilj.
Gledao sam suđenje svaki dan, bio sam ondje.
Sve što je rekao državni odvjetnik,
u tome nema ničeg konkretnog.
Ništa ne upućuje na to da je kriva. Nema konkretan dokaz.
Mislili smo, bar sam ja mislio,
da ovo neće otići tako daleko,
jer se moja žena od svega razboljela.
Već je propadala.
Sve ju je to pogodilo, to što me ne puštaju,
sva ograničenja, sve što mi se događalo,
sve što je rečeno.
3. VELJAČE 2020., PRVI DAN SUĐENJA
Moja žena je stalno ponavljala: "Zašto?"
"Zašto je u zatvoru kad nije kriva?"
"Zašto je ondje?"
Kako da joj objasnim, kad ona to ne može shvatiti?
Ma koliko joj objašnjavao i govorio…
Moram reći da je to veoma teško.
Ujutro sam nazvala i pitala kako je.
Rekao je: "Vitalni znakovi su takvi i takvi…"
Ja sam rekla: "Drži se već tjedan dana,
preživjela je operaciju. Bez brige, izvući će se."
Nakon svega što je prošla, kako ne bi…"
Otac mi je rekao "Više ne."
Neprestano sam zvala da čujem je li se oporavila,
a on je govorio da se strpim, da još…
Takve stvari.
Ali nije.
Nisam mogla zamisliti ovakvo što.
Nešto tako naglo,
i ja sam tako daleko, a uvijek sam bila uz nju.
Pogledaj!
Još mi to nije sjelo.
Još ne mogu shvatiti jer sam u zatvoru,
nisam kod kuće da vidim da nje nema.
Nastavimo, gđo Rosa.
Dopustite da rezimiram.
Dana 8. travnja imamo prsten, a 19. travnja poruku.
Prijeđimo na sljedeći dan.
Dan nakon one snimke od 19. travnja.
G. Albert je kupio Lycamobileov uređaj
Znate na koji mobitel mislim?
- Znam. - Dobro.
Albert López kupio ga je 20. travnja.
To je dan nakon što je dobio Rosinu poruku
u kojoj kaže
"Pođimo u PortAventuru sa kćerima",
Nekoliko dana nakon što je Rosi dao prsten.
Čini se da su 20. travnja
znali da će pokrenuti zločinački plan
da ubiju Pedra.
TRAVANJ 2017.
PORUKA NA FACEBOOKU
Ovaj telefon je puno važniji nego što se čini,
A ako ga gledamo izvan konteksta, nije važan.
Važan je
zato što je rabljen samo u dva navrata
veoma značajna i veoma bitna.
Prvo,
mobitel je kupljen 20. travnja
i neposredno nakon kupnje ili nešto kasnije
G. Albert odlazi na područje koje odgovara adresi gđe Rose.
Istoga dana
Rosa zove taj broj, ali nitko ne odgovara.
Ovaj će se mobitel aktivirati
tek u noći 1. svibnja,
a 2. svibnja u noći imat će dva propuštena poziva.
S jedne strane, jasno je da su obnovili vezu.
S druge strane, postoji niz prekretnica, okolnosti
koje upućuju na to da su kovali neki plan.
Kad istražitelji počnu istraživati,
nakon što posumnjaju u Rosu i Alberta,
shvate da su Rosa i Albert
sumanuto razmjenjivali pozive.
Mobiteli nam mnogo govore.
Prvo nam govore
o broju poziva i njihovom trajanju,
tijeku komunikacije među ljudima.
Ali mobitel također otkriva lokaciju,
gdje se pozivatelj i primatelj nalaze.
Stoga smo locirali Rosu i Alberta zajedno,
i locirali smo ih na područjima,
koja odgovaraju Rosinoj adresi, kad Pedro nije bio ondje.
Ostavila sam cure i idem kući.
Nadam se da će tip uskoro otići.
Kad dođem kući, primit ću se pranja rublja i suđa.
Čim on ode, javit ću ti.
Na dan 25 travnja, ne samo da su se sastali,
nego mu je slala glasovne poruke.
Ono što zapanjuje u tim porukama jest prijezir
koji pokazuje prema Pedru.
Malo ću ga ignorirati, možda prije ode.
Mislite li da je primjereno
ovako govoriti o partneru?
Je li primjereno ovako govoriti nekome
koga pozivate u kuću, a tvrdite da nemate ništa s njim?
Nije mi se činilo suludim pokušati ubrzati stvari
jer vrijeme je prolazilo, imala sam prsten od 8. travnja
i nisam se mogla s njim naći da mu ga vratim.
A "tip" i "malo ću ga ignorirati"?
Je li primjereno tako govoriti o partneru?
Kao što sam rekla, htjela sam požuriti stvar.
Brzo se riješiti g. Pedra?
Htjela sam ubrzati stvar da mogu vratiti prsten.
Nisam imala drugu mogućnost
naći se s Albertom da mu dam prsten.
25. TRAVNJA 2017.
15. TRAVNJA 2017.
ROSA PERAL: NEKOĆ SAM BILA SRETNA
JER MI JE DAVAO ŠTO GOD SAM HTJELA,
HTIO SE VJENČATI…
ALI SAD SE SVAKI DAN SVAĐAMO.
JUDIT: SRANJE
Ne možemo zaključiti da se vi i Pedro dobro slažete.
Kažete: "Svađamo se svaki dan".
Tog dana smo se posvađali…
Ne znam je li "svađa" prava riječ.
Nas dvoje smo napustili prethodne veze
i imali djecu s drugim partnerima.
Oprostite, jeste li se svađali svaki dan?
Nismo.
Znači niste govorili istinu prijateljici?
Nisam govorila neistinu.
Možda sam pretjerala jer sam bila ljuta.
Ovo je razdoblje uspona i padova.
Dan ili dva prije zločina
Pedro je mogao Rosi objaviti veliku ljubav,
a četiri dana ranije mogli su se ozbiljno posvađati.
Tako je bilo.
Nastavit ću čitati.
„Albert nije bio tako drag prema svim ženama“, rekli ste.
"Zatreskala sam se u Alberta".
A prijateljica kaže:
"Niste se slagali, sad svatko ima svoj život."
A vi odgovarate, obratite pozornost,
"Nikad se ne zna.
Da promijeni način razmišljanja
i da nisam s ovim tipom…", kažete vi.
Da.
A zatim kažete:
"Ono što je nemoguće, samo je malo teže ostvarivo."
To ne znači da sam ga htjela ubiti ili napustiti.
Često sam se svađala s partnerima
i to ne znači…
U vezi ljudi često raspravljaju.
Ponekad to ne čine.
Tko god kaže da se ne svađa s partnerom,
i da nije pomislio otići od kuće,
malo se prošetati i vratiti…
Onaj tko to tvrdi, laže.
15. TRAVNJA 2017. - JUDITIN WHATSAPP
Naše je tumačenje da su nakon 8. travnja
počeli razmišljati
o tome da opet budu zajedno.
Vjerujemo u to.
Također vjerujemo da je Rosa uvjerila Alberta
da će Pedro biti prepreka
obnavljanju njihove veze.
Mi u to vjerujemo.
Do kraja travnja uputili su jedno drugom pedesetak poziva.
To je važno.
TRAVANJ 2017.
ROSA 2 POZIVA, ALBERT 2 POZIVA
ROSA 2 POZIVA, ALBERT 6 POZIVA
ROSA 3 POZIVA, ALBERT 3 POZIVA
To nije potpuno točno.
Iako su uputili 50 poziva, samo su 31 put razgovarali.
Ostalo su propušteni pozivi, nisu razgovarali.
Ali ako tužiteljstvo želi reći
da su planirali zločin između darivanja prstena, 8. travnja,
i glasovne poruke, 19. travnja,
u tom su razdoblju bila samo četiri poziva
i ukupno su trajali 30 minuta.
Ni toliko, 28 minuta.
Znači da su u tih 28 minuta trebali isplanirati ubojstvo.
Slušajte, ja mislim…
Činjenica da su bila četiri…
Da su bila četiri poziva,
može značiti "Učinit ću to",
a ne "kako ću to učiniti".
Ne znam jeste li razumjeli.
Ovdje je važno donošenje odluke da će to učiniti,
a o tome kako će to izvesti,
odlučit će u jednom ili dva poziva ili prilikom susreta 25. travnja.
A možda su se dogovorili da se nađu bez mobitela.
To nećemo saznati.
Možda su komunicirali putem Telegrama,
te poruke ne možemo dobiti.
Teorija da poslije nisu komunicirali
i da mu nije mogla prenijeti poruku
može se objasniti na taj način.
Mi ne smijemo riskirati s pretpostavkama.
Trebamo dokaze,
ne možemo prihvatiti pretpostavke
da su komunicirali putem Telegrama ili dimnih signala
ili na neki drugi način.
Ili jesu li se viđali više ili manje puta.
Bitni su dokazi koje imamo, a ne oni koje nemamo.
Posljednja noć koju smo Pedro i ja zajedno proveli
bila mi je posebna.
Bilo mi je teško
kad bi moje kćeri otišle s ocem.
Pedro me pokušao oraspoložiti.
Otišli smo na večeru. Šetali smo plažom.
Sve te priče o planiranju nemaju smisla.
Sve što je tužitelj izmislio
da smo mi planirali
nema smisla,
kad sam večer prije hodala plažom,
večerala i bila u svom svijetu.
Nema smisla
da mi se dogodilo ono što se zbilo sljedećeg dana.
1. SVIBNJA 2017., 21.37 H
Utvrdili smo da su u 21.37 stigli kući.
Kako? Pomoću geolokacije njihovih mobitela.
Od tog trenutka veoma je važno
da smo točni u minutu,
jer to je ključno.
U 21.51 h
nazvali ste Alberta.
- Bio je to propušteni poziv? - Da.
- Nije se javio? - Da.
- Zašto ste zvali? - Imala sam puno poruka od Alberta.
Nisam ih sve mogla pročitati.
Bilo je lakše nazvati i reći: "Prestani slati poruke.”
U 21.53 h ponovno zove Alberta.
Albert se javlja i razgovaraju četiri minute.
Volio bih znati o čemu su razgovarali
jer bi nam to dalo uvid u ono što se dogodilo.
Rekli smo u 21.53,
a deset minuta kasnije, zapravo jedanaest,
Albert je prvi put uključio
famozni Lycamobile i uputio vam propušteni poziv.
Policija i tužitelj
taj su poziv smatrali znakom za početak izvršenja plana.
Porota je uzela zdravo za gotovo činjenicu
da su za ubojstvo iskoristili trenutak
kad je spavao ili se odmarao.
Pedro je bio snažan čovjek, prilično krupan.
Nije ga bilo lako onesvijestiti.
Vjerujem da Rosa nije ništa prepustila slučaju.
Dala mu je sredstvo za smirenje da ga uspava i onesvijesti.
U svakom slučaju,
bio je u situaciji da nije mogao reagirati i braniti se
kad je Albert stigao.
Mislim da je on aktivno sudjelovao u ubojstvu.
Tome u prilog ponajviše ide Antonijino svjedočenje.
Antonia je nova partnerica Rosinog bivšeg muža Rubéna.
Je li istina da se u vašem adresaru
Antonia, partnerica g. Rubéna, nalazi pod imenom "Kučka Antonia"?
Da, imale smo vrlo loš odnos.
Ta je žena rekla
da je Rosina starija kći
iznijela više izjava
koje govore u prilog Rosinoj aktivnoj ulozi u zločinu.
Budući da je Rosina starija kći bila maloljetna,
tijekom preliminarne istrage dodijeljen joj je javni branitelj.
Budući da je djevojčica imala pravo ne izjasniti se protiv majke,
smatrao je da se može pozvati na to pravo.
Htjela bih još nešto pojasniti,
budući da je to mnogo puta rečeno,
a stvara zabunu.
Mnogi kažu: "Čak su i kćeri rekle da su je vidjele".
Ili "Kćeri su rekle…".
Moje kćeri nisu ništa rekle jer ništa nisu vidjele.
Želim da to bude jasno.
Nemojte se zbuniti, moje kćeri nisu ništa vidjele.
Svjedočila je Antonia, partnerica mog bivšeg muža.
Kada? Kako?
Molim da doslovno ponovite,
ne želimo vaše tumačenje,
nego riječi djevojčice
o incidentu kojem je svjedočila.
- Pričekajte malo. - Slušaj…
Čekajte.
U tom trenutku sudac je zaustavio postupak
jer je shvatio,
ako djevojčica ne mora svjedočiti,
očito je da ne mora svjedočiti ni izravno
ni neizravno preko druge osobe
kojoj se djevojčica nevino povjerila.
Jer to je bio način da se zaobiđe zabrana svjedočenja.
Nedopustivo je da svjedok po čuvenju
zamijeni maloljetnicu koja se koristi pravom da ne svjedoči.
Jako mi je žao.
Zatražio sam da sud dopusti
da Antonia opiše
kako se malena kretala dok je oponašala Pedra.
Mama je…
odvela je stričeka niza stube.
- Časni sude, ulažem prigovor. - Ne možete komentirati.
Ne opisujte, pokažite što je djevojčica pokazivala.
Dobro.
Osim što ju je oponašala,
što je zapravo bilo izlaganje, govorila je.
Da je samo odglumila i nije ništa rekla, ne bi utjecala na suđenje.
Robot. Ovdje ga je držala.
Silazio je poput robota.
Oprostite, ne čujemo vas dobro.
Daleko ste od mikrofona.
- Približite se… - Sjest ću.
Kad su Antoniji dopustili da pokaže pokrete,
bez verbalizacije,
bez izgovorenih riječi,
učinak je bio sličan učinku nijemog filma.
Premda je ovo veoma ozbiljna i tužna stvar,
situacija je bila pomalo komična.
To je bio prikaz stričeka,
reći ćemo "stričeka" da razumijete, gospodina Pedra.
Je li se to odnosilo na određeni dan?
Na dan tih događaja.
- Dobro. Nemam više pitanja. - Hvala. Dajem riječ obrani.
Kako znate da se to odnosilo na taj dan?
I kojih događaja?
Jer mi je rekla…
- Ovo je… - Zato što znam.
Ona mi je rekla.
Dopustite…
To je u suprotnosti s prethodnim izjavama.
Ne mogu to dopustiti.
Zato je nedopustivo
da se iznese samo jedan dio priče.
Porota će zanemariti riječi svjedokinje.
Ne slušajte što je rekla, samo što je učinila.
Porotnici moraju uzeti u obzir samo pokrete,
ali ne i ono što što je rekla. Ali čuli su to.
Poslušali su upozorenje suca
i nisu se uopće pozivali
na riječi koje su svjedokinji izletjele.
U pravorijeku je pisalo
da ga je odvela poput robota
to je bio dokaz da je Rosa drogirala Pedra.
Zbog toga sam iza rešetaka.
Moje kćeri nisu ništa rekle ni u jednom trenutku
jer nisu ništa vidjele.
Ne mogu se usredotočiti na to da je Antonijina izjava
bila apsolutna istina
jer se nismo dobro slagale,
a ni sad se ne slažemo.
A ona je iskoristila priliku da mi naudi.
Jasno?
Samo ne znam
je li ona shvatila koliko mi je naudila.
Nije to mogla povući jer bi joj rekli
da bi zbog lažnog svjedočenja završila u zatvoru.
PEDROVO UBOJSTVO
OSAMNAEST SATI KASNIJE, 2. SVIBNJA
Rosa je pogriješila
što je Pedrov mobitel zadržala u kući.
PEDRO RODRÍGUEZ, 21.26: DUŠICE
Strategija optuženika
bila je hiniti razdoblje Pedrove aktivnosti.
Kako to rade?
Npr., razmjenom poruka između Rose i navodno Pedra.
Oboje su to priznali.
Uzeli su Pedrov mobitel i odvezli Pedrov automobil
u blizinu Rubénove kuće
kako bi ispalo da ga je Rubén ubio.
PEDRO RODRÍGUEZ, 21.50 ISKLJUČUJEM DA NE VIBRIRA
Baš u 21.50, kad je napisao da isključuje mobitel,
repetitori su ga smjestili u blizini Rubénove kuće.
- Je li to točno? - Točno je.
Kad smo došli do Rubénove kuće, rekao mi je da pošaljem te poruke.
Tada sam shvatila,
što god je učinio Pedru, bilo da su se svađali
ili je udario Pedra i prijetio mu,
htio je da sve ukazuje na Rubéna.
Nakon što ste isključili Pedrov mobitel
u blizini Rubénove kuće, što ste učinili?
Odvezao me kući, mojoj kući.
I dao mi je ključeve Pedrova automobila.
Vi ste vozili Pedrov auto, a Albert svoj?
Da, pratila sam Alberta.
On je vozio naprijed, a ja sam ga pratila.
Tada ste bili sami. Mogli ste otići na policiju,
nazvati nekoga.
Ali niste, slijedili ste ga.
Da sam pobjegla automobilom,
jurila kao na utrkama,
došla na policiju i da su me odmah saslušali…
- Sve te pretpostavke… - Ali vi ste policajka.
Da, upravo zbog toga.
Razmišljala sam o svemu tome.
Ne bih stigla na policiju,
a on bi otišao mojoj kući.
Znači, slijedili ste ga. Koliko ste dugo vozili?
- Kamo ste otišli? Do jezera? - Da.
Veoma je dobro znao kamo ide.
Znao je kamo ide.
Uključio je žmigavac. Jasno je znao kamo ide.
Pomislila sam, "Što ću sad?"
Čekala sam, opet sam se oduzela.
Kao i dan ranije. Nisam znala reagirati.
Nisam znala reći: "Sad ću pobjeći autom". Nisam znala.
Mogla sam samo mirno gledati
kako mi se približava s dva spremnika benzina.
To mi se urezalo u pamćenje.
Otvorio je vrata i uzeo spremnike.
Bili su crveni i veliki.
Pomislila sam, "Čovječe pa to je benzin."
Kad je prišao, pomislila sam da će me politi.
"Ako to učini, mogu trčati koliko želim,
može me dokrajčiti jednom iskrom."
Pobjegla sam da me ne poprska,
da me ne ozlijedi.
Putem mi je sve ispalo,
ali nisam zastala da uzmem stvari ili da se osvrnem.
Samo sam željela pobjeći.
Ako me želi upucati, morat će sleđa.
Počela je hodati cestom,
ali Albert je došao svojim autom
i rekao joj da uđe,
inače će stići do njezinih kćeri prije nje.
Za Rosinu obranu,
bilo je ključno da su ti ključevi
bili tako blizu ceste,
daleko od automobila.
To podupire Rosinu priču
da je trčala prema cesti i ispali su joj iz džepa,
ili ih je držala u ruci dok je bježala.
Mjesto pronalaska ključeva
u blizini mjesta događaja
nije važno za procjenu tužiteljstva.
Smatrali smo
da su oboje svojevoljno otišli do akumulacijskog jezera.
U prilog tome govori činjenica
da su morali ići s dva vozila.
Nastavimo, gđo Rosa.
Ušli ste u auto, kamo ste krenuli?
Tada me odvezao kući.
Zabranio mi je da išta kažem.
Rekla sam da neću prijaviti da je zapalio auto.
„Auto je samo stvar, nije me briga,
ali ostavi me na miru. Želim da me ostaviš na miru."
Kako bi se Rosina verzija u sve uklopila,
treba vjerovati da se užasno bojala.
Ako vjerujete da se Rosa toliko bojala Alberta,
sve se slaže.
Bojim se.
Idućeg dana se ne usudim ništa reći.
Ni nakon dva dana se ne usudim ništa reći. U šoku sam.
Ali trećeg, četvrtog,
petog, šestog, sedmog, osmog dana, kad si imala vremena djelovati,
kad ti kolege nude pomoć,
kad odjel za ubojstva zna da je upleten
i može te zaštititi.
Osuđuju je zbog naknadnih postupaka.
Budući da nema dokaza o tome što se dogodilo tog dana.
Kao što sam rekla, zato što plače, zato što ne plače,
zato što nije prijavila.
Ako razumijete da se bojala
jer bi joj Albert mogao nauditi,
ili čak njezinim kćerima koje je najviše voljela,
možete razumjeti njezino ponašanje.
Gdje piše kakav je strah?
Što je strah?
Ako kaže da se užasno bojala,
tko može dovoditi u pitanje, na temelju objektivnih podataka,
Rosino pravo da osjeća taj strah?
Nije se najviše bojala za sebe ili svoje roditelje.
Bojala se za kćeri.
Mislim da je štitila svoje kćeri.
Nitko to ne uzima u obzir.
U tom trenutku sam mislila
da je najvažnije
da su one žive,
da nisu u opasnosti.
Jer on je bio prava opasnost.
Pomisao na to što mi se može dogoditi
jer sam šutjela, nije nikoga ugrozila.
Znaš?
To je dovelo do zabune i svatko ima svoje tumačenje.
Zanimalo ih je jer, jasno,
istraga je počela od mene, jer sam mu ja bila najbliža.
I ulovili su se za to.
Prošlo je nekoliko godina.
Napisane su knjige,
snimljene serije i slično.
Ali i dalje je puno pitanja bez odgovora.
A svatko ima svoje tumačenje događaja.
Tužiteljstvo, a to nije uvijek moguće,
razjasnilo je situaciju i dalo do znanja
tko su krivci,
a tko je žrtva.
Gdje je plan?
Kad je skovan?
Od čega se sastojao?
Čija je to bila zamisao?
Kad se to nepobitno dokaže,
neće biti važno što Rosa i Albert kažu.
Ali dok se ne dokaže,
samo se sumnja što se moglo dogoditi,
jer drugo nema smisla, čovječe!
Mi građani doživljavamo zločin kroz fikciju.
A fikcija, u biti, mora objasniti.
To je objašnjenje događaja,
zašto likovi rade to što rade.
U stvarnosti je to nemoguće.
Ali uvjerena sam da netko daje mnoštvo odgovora,
toliko detaljno, kad govori istinu.
I zato sam vjerovala u nju.
Jer ako netko doista laže,
postoje rupe bez objašnjenja.
Cijela priča oko Rose kao zle, krvoločne žene
temeljila se ne samo na pitanjima odvjetništva,
nego i na stalnoj prisutnosti u medijima.
Vjerojatno smo pretjerali
jer nas je Rosina osobnost
dovela u iskušenje da upadnemo u klišej.
Imam čistu savjest, iskreno.
Istina je da tolika medijska pozornost
može donekle utjecati.
Sve grozote koje su rekli,
sve je to grozno.
A uopće je ne poznaju.
Jedini joj je zločin što je zgodna, ima dobro tijelo
i što je spavala s kim je htjela.
Rosa živi u alternativnoj stvarnosti
s vlastitim pravilima.
ZAVRŠNE RIJEČI TUŽITELJSTVA
Za mene je ona osoba koja puno govori,
poput šarlatana na sajmu
koji hvali svoj lijek protiv ćelavosti, a to je zapravo obična sapunica.
Kažem vam,
ako provedemo nekoliko sati nasamo s Rosom,
uvjerit će nas
da smo mi ubili Pedra.
Takva je gđa Rosa Peral.
Prošlo je mnogo vremena.
Htjela bih razgovarati sa kćerima,
provoditi vrijeme s njima.
Da bar mogu znati sumnjaju li.
Kad budem s njima razgovarala, reći ću im:
"Budete li jednom imalo sumnjale,
bilo bi dobro da saslušate sve strane
i prikupite što više informacija."
Možda ne osjećaju potrebu da me pitaju.
Možda će jednom reći: "Majka je uvijek tvrdila da je nevina”,
a možda im ne treba objašnjenje.
Voljela bih da me uključe
u svoje planove za budućnost.
Prisutna sam u njihovim životima više nego što sam mislila.
Prekinut će nas. Poziv će se prekinuti.
Rosa Peral žalila se na kaznu od 25 godina.
Vrhovni sud je 2021. godine potvrdio otegotnu okolnost umišljaja.
Antonijino svjedočenje je poništeno.
Utvrđeno je da su se optuženici pobrinuli
da se Pedro ne može braniti,
budući da je napadnut kod kuće „dok je spavao ili se odmarao”.
Rosa služi šestu godinu kazne
u zatvoru Mas Enric u Tarragoni.
Prijevod titlova: Sanja Vakula